Indah Dewi Pertiwi () misuwur kanthi jeneng IDP. Indah iku salahsijiné penyanyi kang asalé saka Indonesia. Indah dadi miwuwur jenengé nalika nyanyi lagu kang judhulé Baru Aku Tahu Cinta Itu Apa. Karir ing babagan musik wiwit taun 2010. Albume kang sepisanan kang irah-irahané Hipnotis bisa kadol cacahé punjul sayuta kopi. Kanggo ngisi album iku, Indah nyiapaké tembang siji mbaka siji.

Indah dewi Pertiwi tau nyanyi bareng karo Ahmad Dhani ing lagu kang irah-irahané Terbakar. Indah uga ora nyangka yèn laguné kang irah-irahané Baru Aku Tahu Cinta Itu Apa bakal langsung sukses. Indah uga ora nyangka yèn Ring Back Tone (RBT) lan kaset saka lagu iku bakal laris.
Indah Dewi Pertiwi iku anak saka pasangan Yuyu Wahyuni kang nduwéni katurunan Jawa lan Rohdi kang asliné Sundha.

Preduli Sosial 
Sanajan lagi waé dadi penyanyi, Indah Dewi Pertiwi kalebu penyanyi kang nduwéni kawigatén tumrap sosial. Iki kabuktékaké kanthi nekani salah sijiné panti asuhan ya iku Panti Asuhan Anak Balita Tunas Bangsa ing tlatah Cipayung, Jakarta Wétan.

Nalika iku, Indah bareng karo kalompok Waktu Band katon sumringah nalika teka ing panti asuhan duwekké Dinas Sosial Pamaréntah Provinsi DKI Jakarta iku. Ing kana, Indah sesrawungan lang nyanyi bareng karo bocah-bocah ing Panti Asuhan. Saliyané iku personel Waktu Band ya iku Fadly, Dandy, Danty, Reza lan Ipik uga mèlu ngiringi nganggo musik.

Diskografi

Album 
 Hipnotis (2010)
 Senandung Ramadhan [Kompilasi] (2010)
 Hipnotis, Entertaiment Edition [Repacked] (2010)

Tembang 
 Aku Tak Berdaya (2011)

Bebungah 
 Dahsyatnya Awards 2012: Penyanyi Sala Wanita Terdahsyat

Cathetan suku 

Penyanyi Indonésia
Lair 1991